<classify> WAJUMBE wa Baraza la Wawakilishi wamempongeza Rais wa Zanzibar, Dk Ali Mohamed Shein kwa utekelezaji wa ilani ya uchaguzi ya Chama cha Mapinduzi CCM ya mwaka 2015 ikiwemo kufanikisha kazi za utaf ti wa nishati ya mafuta na gesi.Wakichangia bajeti ya Rais na Mwenyekiti wa Baraza la Mapinduzi kwa mwaka wa fedha 2019-2020, Mwakilishi wa jimbo la Chake Chake, Suleiman Said Sarhani amesema Rais Shein ameonesha mfano wa utekelezaji wa ilani pamoja na ahadi zake katika kusimamia miradi mingi ya maendeleo ambayo ipo kwa maslahi ya taifa.Alisema kuanza kazi za utafiti wa nishati ya mafuta na gesi nchini ni moja ya ahadi zake ambayo imo katika ilani ya uchaguzi.Sarhani alisema wapo watu waliokejeli na kusema kwamba Zanzibar haiwezi kufanya kazi za utafiti wa nishati na mafuta.Spika, Rais wa Zanzibar amefanya kazi kubwa ya kutekeleza ilani ya Chama cha Mapinduzi na leo hii tunaendelea na kazi ya utafiti wa mafuta na gesi katika ardhi ya visiwa vya Unguja na Pemba, alisema.Aidha mwakilishi wa viti maalumu wanawake, Amina Iddi Mabrouk alimpongeza Dk Shein kwa juhudi zake kufanya kazi kwa maslahi ya wananchi wa Unguja na Pemba.Alipongeza kazi za ujenzi wa barabara na madaraja ikiwemo la Fuoni Kibonde mzungu ambalo limewawezesha wananchi kupita bila ya matatizo.Tunampongeza kwa dhati Rais Shein kwa juhudi zake za kuimarisha miundo mbinu ya barabara kwa kujenga madaraja ambayo yamesaidia kurahisisha usafiri wa wananchi na kuimarisha mawasiliano, amesema.  <topic>: KITAIFA 